พอดีลืมทานยาวันที่ 4 เลยทานวันที่ 5 2 เม็ด แล้ววันที่ 6 ลืมทาน เช้าวันที่ 7 เลยทาน 1 เม็ด แล้วจะทานตอนเย็นอีก 1 เม็ด ทำถูกมั้ยคะ หรือว่าควรเปลี่ยนแผงใหม่คะ
สวัสดีค่ะ เมื่อลืมทานยาคุมกำเนิดวันที่ 4 ธ.ค.เมื่อนึกออกวันที่ 5 ธ.ค. ก็ให้รีบทานไปทันที 1 เม็ด แล้วเมื่อถึงเวลาปกติที่ต้องทานยา ก็ให้ทานไปอีก 1 เม็ด ซึ่งก็จะเท่ากับทานไป 2 เม็ดใน 1 วันและเมื่อลืมทานยาวันที่ 6 ธ.ค. แล้ววันที่ 7 ธ.ค. ตอนเช้า ได้ทานไป 1 เม็ด และทานตอนเย็นอีก 1 เม็ดตามเวลาเดิมที่เคยทาน ก็ถือว่าทำได้ถูกต้องแล้วอย่างไรก็ตาม การลืมทานยาไป 2 วันติดๆ กัน แม้จะทานไป 2 เม็ดใน 1 วันแล้วดังกล่าว ประสิทธิภาพในการป้องกันการตั้งครรภ์ก็อาจลดลงได้ ดังนั้น ในช่วงหลังจากนี้ไปประมาณ 7 วัน แนะนำควรงดการมีเพศสัมพันธ์ หรือใช้ถุงยางอนามัยไปก่อนค่ะ ส่วนยาที่เหลือ ก็ให้ทานวันละเม็ดตามเวลาเดิมปกติ ไม่ต้องเปลี่ยนแผงใหม่ค่ะ